Woman's body found in a briefcase 4 days after wedding | ତଦନ୍ତରୁ ପୋଲିସ ଜାଣିବାକୁ ପାଇଛି ଯେ ଯୁବତୀଙ୍କୁ ଗଳା କାଟି ହତ୍ୟା କରାଯାଇଥିଲା ଓ ତା' ପରେ ତାଙ୍କ ଶବକୁ ବ୍ରିଫକେସରେ ଭର୍ତ୍ତି କରାଯାଇଥିଲା ।
ବିବାହ ଏକ ପବିତ୍ର ବନ୍ଧନ ବୋଲି ସମସ୍ତେ ଜାଣନ୍ତି । (ପ୍ରତୀକାତ୍ମକ ଛବି)
Share this:
ଲଣ୍ଡନଃ ବିବାହ ଦୁଇଟି ହୃଦୟ ଓ ଆତ୍ମାର ପବିତ୍ର ବନ୍ଧନ ବୋଲି ସମସ୍ତେ ବିଶ୍ୱାସ କରନ୍ତି । ହେଲେ ବେଶ୍ କିଛି ସମୟ ଧରି କେବଳ ଭାରତରେ ନୁହେଁ, ବିଶ୍ୱର ବିଭିନ୍ନ ସ୍ଥାନରେ ବିବାହକୁ ନେଇ ଅନେକ ଆଶ୍ଚର୍ଯ୍ୟଜନକ ଘଟଣା ଦେଖିବାକୁ ମିଳୁଛି ଓ ସେହି ଖବରଗୁଡ଼ିକ ଭାଇରାଲ୍ ହେଉଛି । ନିକଟରେ ବଲାଙ୍ଗିର ଜିଲ୍ଲାର ଜଣେ ଯୁବକ ନିଜ ନବବିବାହିତା ପତ୍ନୀକୁ ରାଜସ୍ଥାନର ଜଣେ ବ୍ୟକ୍ତିଙ୍କୁ ବିକିଦେଇ ସେହି ଟଙ୍କାରେ ଏକ ଦାମୀ ମୋବାଇଲ୍ ଫୋନ୍ କିଣିଥିବା ଖବର ଚାଞ୍ଚଲ୍ୟ ଖେଳାଇଥିଲା । ଅନେକ ଘଟଣାରେ ସ୍ୱାମୀ ଓ ସ୍ତ୍ରୀଙ୍କ ମଧ୍ୟରେ କଟୁତା ବୃଦ୍ଧି ପାଇବା ପରେ ଜଣେ ଅନ୍ୟକୁ ହତ୍ୟା କରିବା ପରି ଦୁଃଖଦ ଖବର ବି ଲଗାତର ଆସୁଛି ।
ବିବାହର ମାତ୍ର ଚାରି ଦିନ ପରେ ନବବିବାହିତା ଯୁବତୀଙ୍କ ମୃତ ଦେହ ମିଳିବା ପରି ଗୋଟିଏ ଘଟଣା ଏବେ ଇଣ୍ଟରନେଟରେ ଭାଇରାଲ୍ ହେଉଛି । ଏହି ଘଟଣା ଘଟିଛି ବ୍ରିଟେନରେ । ସେଠାରେ ବିବାହର ମାତ୍ର ଚାରି ଦିନ ପରେ କନ୍ୟାର ମୃତ ଦେହ ଏକ ବ୍ରିଫକେସରେ (ଆଟାଚିରେ) ଭର୍ତ୍ତି ହୋଇ ରହିଥିବା ଦେଖିବାକୁ ମିଳିଥିଲା । ଏବେ ଏହି ମାମଲାରେ ବରକୁ ଗିରଫ କରାଯାଇଛି ।
'ଦି ସନ୍' ଖବରକାଗଜର ଏକ ରିପୋର୍ଟ ଅନୁଯାୟୀ ଏକ ଦମ୍ପତି ଦୀର୍ଘ ଦିନ ଧରି ପରସ୍ପର ସହ ପ୍ରେମ ସମ୍ପର୍କ ରଖିଥିଲେ । ଦୁହେଁ ବିବାହ କରିବାକୁ ନିଷ୍ପତ୍ତି ନେଇଥିଲେ । ଉଭୟ ନିଜ ନିଜ ପରିବାରବର୍ଗ, ଅତିଥି ଓ ସାଙ୍ଗମାନଙ୍କୁ ନିମନ୍ତ୍ରଣ କରି ସମସ୍ତଙ୍କ ସମ୍ମୁଖରେ ବିବାହ କରିଥିଲେ । ବିବାହରେ ଉଭୟ ବହୁତ ଖୁସି ଥିଲେ ଓ ସବୁ ଅତିଥି ସେମାନଙ୍କ ବିବାହ କାର୍ଯ୍ୟକ୍ରମକୁ ପସନ୍ଦ କରିଥିଲେ ।
କିନ୍ତୁ ବିବାହର ମାତ୍ର ଚାରି ଦିନ ପରେ ଏହି ଭୟଙ୍କର ଘଟଣା ଘଟିଥିଲା । ରିପୋର୍ଟ ଅନୁଯାୟୀ ବିବାହର ଚାରି ଦିନ ପରେ ନବବିବାହିତା ଯୁବତୀଙ୍କ ମୃତ ଦେହ ଏକ ପଡ଼ିଆରେ ମିଳିଥିଲା । ତାହା ଏକ ସୁଟକେସ୍ ଭିତରେ ଭର୍ତ୍ତି ହୋଇ ରଖାଯାଇଥିବା ଦେଖିବାକୁ ମିଳିଥିଲା । ଘଟଣା ସ୍ଥଳରେ ପହଞ୍ଚିଥିବା ପୋଲିସ କହିଛି ଯେ ଯୁବତୀଙ୍କୁ ଗଳା କାଟି ହତ୍ୟା କରାଯାଇଥିବା ଜଣାପଡିଛି । ତା' ପରେ ତାଙ୍କ ଶବକୁ ବ୍ରିଫକେସରେ ଭର୍ତ୍ତି କରାଯାଇଛି ବୋଲି ପୋଲିସ ଜାଣିବାକୁ ପାଇଛି ।
ସୂଚନା ଅନୁଯାୟୀ ଏହି ଦମ୍ପତିଙ୍କ ନିର୍ବନ୍ଧ ଜାନୁଆରୀ ୨୦୨୦ରେ ହୋଇଥିଲା ଓ ଯୁବତୀଙ୍କ ମୃତ୍ୟୁର ଚାରି ଦିନ ପୂର୍ବରୁ ସେମାନଙ୍କ ବିବାହ ହୋଇଥିଲା । ଏହା ଏହି ଯୁବତୀଙ୍କ ଦ୍ୱିତୀୟ ବିବାହ ଥିଲା । ତାଙ୍କ ପୂର୍ବ ବିବାହରୁ ତାଙ୍କର ଦୁଇଟି ସନ୍ତାନ ଥିଲେ । ବିବାହ ସମାରୋହକୁ ଆସିଥିବା ସେମାନଙ୍କର ଜଣେ ଘନିଷ୍ଠ ବନ୍ଧୁ କହିଛନ୍ତି ଯେ ଦୁହେଁ ପରସ୍ପରକୁ ବହୁତ ଭଲ ପାଉଥିଲେ, ହେଲେ କାହିଁକି ଓ କିପରି ହଠାତ୍ ଏମିତି ହତ୍ୟା ଘଟିଗଲା ତାହା କେହି ବିଶ୍ୱାସ କରିପାରୁନାହାନ୍ତି ।
ମାମଲାର ତଦନ୍ତ ଆରମ୍ଭ କରିଛି ପୋଲିସ । ଏହି ଘଟଣାରେ ଯୁବତୀଙ୍କ ମୃତ ଦେହ ମିଳିଥିବା ଓ ତାଙ୍କ ପରିଚୟ ଜଣାପଡ଼ିଥିବା ପୋଲିସ ସୂଚନା ଦେଇଛି । ତା' ପରେ ତଦନ୍ତ ସମୟରେ ତାଙ୍କ ସ୍ୱାମୀଙ୍କୁ ଗିରଫ କରାଯାଇଛି । ପୋଲିସ କହିଛି ଯେ ବିବାହ ସମାରୋହରେ ଯୋଗ ଦେଇଥିବା କିଛି ଅତିଥିଙ୍କୁ ପଚରାଉଚରା ପାଇଁ ଡକାଯିବ ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
